Northern blot

**Northern blot** ili  **RNK blotiranje** jest metodska tehnika koja se koristi u molekulskobiološkom istraživanju za proučavanje ekspresije gena, otkrivanjem RNK (ili izolirane iRNK) u uzorku.

Northern  blotiranjem moguće je promatrati ćelijsku kontrolu nad strukturom i funkcijom, određivanjem određenih stopa ekspresije gena tokom diferencijacije i morfogeneze, kao i u abnormalnim ili bolesnim stanjima.  Northern blot uključuje upotrebu elektroforeze za odvajanje uzoraka RNK po veličini i detekciju pomoću sonde za hibridizaciju komplementarne dijelu ili čitavoj ciljnoj sekvenci. 
Termin "Northern blot" zapravo se posebno odnosi na kapilarni prijenos RNK iz gela za elektroforezu u membranu za blotiranje. Međutim, čitav se postupak obično naziva Northern blotiranjem. Tehniku northern blot razvio je James Alwine, 1977,  David Kemp i George Stark na *Stanford University*, . Northern bloting imenovan je po sličnosti s prvom tehnikom blogtiranja, Southern blot, nazvanom po biologu Edwinu Sauthernu.  Glavna razlika je u tome što se u northern blotu analizira RNK, umjesto DNK.

## Primjena 
Northern bloting omogućava uočavanje određenog uzorka ekspresije gena između tkiva, organa, razvojnih stadija, nivoa stresa u okruženju, infekcije patogenima i tokom liječenja.  Tehnika se koristi za prikazivanje prekomjerne ekspresije onkogena i smanjenja regulacije gena za supresiju tumora u ćelijama karcinoma, u odnosu na 'normalno' tkivo, kao i ekspresija gena u odbacivanju presađenih organa.

Ako se nadregulirani gen opaža obiljem iRNK na northern blotingu, uzorak se zatim može sekvencirati kako bi se utvrdilo je li gen poznat  ili je novo otkriće. Obrasci ekspresije dobijeni pod datim uslovima mogu pružiti uvid u funkciju tog gena. Budući da se RNK prvo razdvaja po veličini, ako se koristi samo jedan tip sonde, odstupanje u nivou svake trake na membrani može pružiti uvid u veličinu proizvoda, što sugerira alternativne prerađene proizvode istog gena ili motive koji se ponavljaju.  Varijacija u veličini genskog proizvoda takođe može ukazivati na deleciju ili greške u obradi transkripata. Promjenom cilja sonde korištenog duž poznate sekvence moguće je utvrditi koja regija RNK nedostaje.

## Obrnuti northern blot 
Istraživači povremeno koriste varijantu postupka poznatu kao obrnuti northern blot. U ovom postupku, supstratna nukleinska kiselina (koja je pričvršćena na membranu) je skup izoliranih fragmenata DNK, a sonda je RNK ekstrahirana iz tkiva i radioaktivno označena.

Upotreba DNK-mikrozraka koje su postale široko rasprostranjeni krajem 1990-ih i početkom 2000-ih srodnija je obrnutom postupku, jer uključuju upotrebu izoliranih fragmenata DNK, pričvršćenih na podlogu i hibridizaciju sa sondom napravljenom od ćelijske RNK. Stoga je obrnuti postupak, iako prvotno neuobičajen, omogućio norfthern analizi da preraste u profiliranje ekspresije gena, u kojem se može nadzirati njihova ekspresija mnogim (možda svim) genima u organizmu.

## Također pogledajte
* Western blot
*Southern blot
* Eastern blot
* Diferencijalni prikaz

## Reference 
## Vanjski linkovi 
*OpenWetWare

Kategorija:Tehnike molekularne biologije
Kategorija:Laboratorijske tehnike
Kategorija:Molekularna biologija